Foto: Dreamstime Qonunchilikka muvofiq bola tug‘ilganda bir martalik nafaqa beriladi, deb yozmoqda “Huquqiy axborot” kanali. Uning miqdori hozirgi kunda 368 600 so‘mni tashkil etadi. Mazkur nafaqa: ishlayotgan yoki o‘qiyotgan ayollarga ish yoki o‘qish joyidan to‘lanadi; bolaning onasi ishlamaydigan va o‘qimaydigan hollarda, nafaqa bolaning ishlaydigan yoki o‘qiydigan otasi yoki ota-ona o‘rnini bosuvchi shaxslarga to‘lanadi; ishlamaydigan va o‘qimaydigan ota-onalarga bola tug‘ilganda nafaqa ijtimoiy ta’minot bo‘limlari tomonidan to‘lanadi.